สวัสดีค่ะ ย้อนกลับไปปลายปี 2561 อยู่ๆ ก็รู้สึกเจ็บตุ๊บๆ ที่ท้องขวาล่าง และเพิ่งจะเคยเป็นครั้งแรก เจ็บแบบนี้อยู่หลายคืน และประจำเดือนของเดือนนั้นก็ไม่มา (ประจำเดือนมาเป็นปกติตลอด) เดือนถัดมาประจำเดือนกลับมา 2 รอบ คือ กลางเดือน กับปลายเดือน หลังจากนั้นประจำเดือนก็มาเป็นปกติทุกเดือน แต่ที่เพิ่มมาคือเจ็บตุ๊บๆ ที่ท้องข้างขวาล่าง เป็นประจำก่อนประจำเดือนจะมา ดิฉันยังไม่เคยไปหาค่ะ อีกอย่างจำได้ว่าก่อนจะมีอาการเหล่านี้ได้รับประทานเนื้อไก่หมักสาหร่ายที่ญาตินำมาให้ค่ะ รับประทานอยู่หลายวัน จากนั้นก็มีอาการเจ็บขึ้นมา และช่วงเวลานั้นจะสังเกตอาการตัวเองว่า ถ้าวันไหนรับประทานเนื้อไก่ มักจะเจ็บในตอนกลางคืนเสมอ อยากขอคำปรึกษาจากคุณค่ะว่าอาการที่ว่านี้จะเกี่ยวข้องกับความผิดปกติของอวัยวะส่วนใดได้บ้าง และดิฉันควรทำอย่างไรต่อไป ขอบค่ะ
สวัสดีค่ะ การปวดท้องที่บริเวณขวาล่าง สามารถเกิดได้สาเหตุต่างๆ ได้แก่ ลำไส้อักเสบ ไส้ติ่งอักเสบ ท่อไตอักเสบ ปีกมดลูกอักเสบ เป็นต้นจากที่เล่ามา ยังไม่สามารถสรุปสาเหตุได้นะคะ แต่หากปวดมาประมาณ 1ปี จะไม่ใช่อาการของโรคไส้ติ่งอักเสบค่ะแนะนำ ไปพบแพทย์เพื่อตรวจดูอาการและรับคำแนะนำที่เหมาะสมนะคะ